Foto: Global Look Press Buyuk Britaniya vazirlar mahkamasi a’zolariga hukumat yig‘ilishlari vaqtida Apple Watch soatlarini taqish taqiqlandi, chunki go‘yoki bu qurilmalarga rossiyalik xakerlar hujum qilishi mumkin, deb xabar bermoqda The Age. Ta’kidlanishicha, taqiqlov xakerlar smart-soatni tinglovchi qurilma sifatida qo‘llashlari mumkinligi haqida xabarlar paydo bo‘lgandan keyin kiritildi. Bundan tashqari, bunday taqiqlov avvalgi bosh vazir Devid Kemeron vaqtida ba’zi vazirlarga ham amal qilgan. Misol uchun, ushbu gadjyetdan Buyuk Britaniya adliya vaziri foydalanishga huquqi bo‘lmagan.